20/02/2012 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Servizos Sociais
Convocatoria subvencións a entidades sen fins de lucro para o mentemento e investimento de servizos sociais especializados durante o ano 2012

CONVOCATORIA DE SUBVENCIÓNS A ENTIDADES SEN FINS DE LUCRO PARA O MANTEMENTO E INVESTIMENTO DE SERVIZOS SOCIAIS ESPECIALIZADOS, DURANTE O ANO 2012 A Deputación da Coruña quere pola presente convocatoria, ao abeiro da Lei 38/2003, do 17 de novembro, xeral de subvencións, contribuír ao financiamento das entidades de iniciativa social (privadas sen ánimo de lucro), impulsar o seu desenvolvemento e facilitar o cumprimento dos seus fins sociais. Esta convocatoria márcase como obxectivo de carácter xeral, participar no sostemento e expansión do sistema público de servizos sociais (do que forma parte a iniciativa privada sen ánimo de lucro) mediante o cofinanciamento dos programas e actividades que realizan as entidades privadas de iniciativa social no ámbito territorial dos concellos da provincia da Coruña. De acordo coas prioridades políticas contidas nos orzamentos provinciais para 2012, cómpre determinar as liñas estratéxicas que contribuirán á realización das ditas prioridades. Dentro da actual estructura no sistema público galego, diferencianse os ss. ss. comunitarios que poden ser básicos ou específicos, dos ss. ss. especializados que nun segundo nivel atenden a necesidades ou sectores de poboación que demandan unha maior especialización técnica, unha especial intensidade na intervención ou unha base territorial de intervención de ámbito supramunicipal, tal e como se definen na Lei 13/2008, do 3 de decembro, de servizos sociais de Galicia. Esta estructura de niveles de intervención, fai que os ss. ss. especializados deban asumir con maior diferenciación, o desenvolvemento de programas cualitativamente máis complexos. A relación entre niveis comunitario e especializado, é de continuidade e complementariedade entre entidades e concellos da provincia. Preténdese fomentar que se realicen as actividades con estabilidade e calidade, en complementariedade co sistema público, a coordinación cos servizos sociais comunitarios e específicos do ámbito no que se desenvolve o programa, e coa eficiencia no empleo de fondos públicos. Así mesmo, búscase a adecuación ós obxectivos fixados pola Comunidade Autónoma na normativa reguladora aplicable, así como por esta Deputación nas súas liñas estratéxicas, financiando programas que suplan a carencia ou escasez de recursos públicos, así como o seu carácter supramunicipal, nas materias, áreas, programas e tipos de axudas que se sinalan a continuación. Consonte co anterior e conforme ao disposto na Lei 7/1985, de bases de réxime local e no Regulamento de servizos das corporacións locais así como na Lei 5/1997, de administración local de Galicia, con cargo ao presuposto da Deputación para 2012 convócase a subvención que a continuación se detalla: 2.2.1. Área de familia, infancia e mocidade Referencia expediente: FOAXE-F: financiamento para o mantemento (gastos correntes) investimento. FOIE-F: financiamento para o investimento (realización de obras ou adquisición de equipamentos) de: Códigos: EF-1. Centros de día para a infancia EF-2. Escolas infantís EF-3. Residencias de menores EF-4. Puntos de encontro 2.2.2. Área de persoas maiores Referencia expediente: FOAXE-P/D: financiamento para o mantemento (gastos correntes). FOIE-P/D: financiamento para o investimento (realización de obras ou adquisición de equipamentos) de: Códigos: EP-1. Residencias EP-2. Centros de atención diúrna e/ou nocturna EP-3. Centros mixtos EP-4. Vivendas tuteladas 2.2.3. Área de diversidade funcional Referencia expediente: FOAXE-P/D: financiamento para o mantemento (gastos correntes). FOIE-P/D: financiamento para o investimento (realización de obras ou adquisición de equipamentos) de: Códigos: ED-1. Transporte adaptado, eliminación barreiras ED-2. Tratamentos de rehabilitación ED-3. Estancias de respiro familiar ED-4. Centros de formación ocupacional ED-5. Centros especiais de emprego ED-6. Pisos tutelados ED-7. Centros de día ED-8. Residencias ED-9. Programas de inserción laboral que inclúan itinerarios personalizados, accións de formación específica, atención e seguimento individualizado. ED-10. Programas de acción tutelar 2.2.4. Outras accións 2.2.4.1. Área de drogodependencias e outros trastornos adictivos FOAXE-O: financiamento para o mantemento (gastos correntes). FOIE- O: financiamento para o investimento (realización de obras ou adquisición de equipamentos) de: Códigos EOT-1. Centros de tratamento terapéutico, rehabilitación e inserción, con carácter diúrno e/ou residencial EOT-2. Unidades de día EOT-3. Comunidades terapéuticas EOT-4. Programas de apoio ás familias e para prevención no colectivo de menores e mocidade que se desenvolvan en colaboración cos centros de atención a persoas con drogodependencias incluídos na rede asistencial do Plan de Galicia sobre Drogas. EOT-5. Programas de inserción laboral que inclúan itinerarios personalizados, accións de formación específica, atención e seguimento individualizado. Programas específicos orientados á inserción social e/ou laboral. As persoas destinatarias destas accións deberán reunir polo menos unha ou máis das condicións recollidas no art.4 da Orde do 26 de maio de 2010 pola que se establecen as bases reguladoras do programa de incentivos ás empresas de inserción laboral (EIL), persoas beneficiarias da Renda de integración social de Galicia ou prestación de natureza equivalente, persoas usuarias do II Plan galego de inclusión social (2007-2013), así como as persoas perceptoras de axudas de violencia de xénero xestionadas pola comunidade autónoma.2.2.4.2. Área de minorías étnicas e inmigración Financiamento para o mantemento (gastos correntes) o investimento (realización de obras ou adquisición de equipamentos) de: EOM-1. Formación para o emprego EOM-2. Programas de inserción laboral que inclúan itinerarios personalizados, accións de formación específica, atención e seguimento individualizado. Programas específicos orientados á inserción social e/ou laboral. As persoas destinatarias destas accións deberán reunir polo menos unha ou máis das condicións recollidas no art.4 da Orde do 26 de maio de 2010 pola que se establecen as bases reguladoras do programa de incentivos ás empresas de inserción laboral (EIL), persoas beneficiarias da Renda de integración social de Galicia ou prestación de natureza equivalente, persoas usuarias do II Plan galego de inclusión social (2007-2013), así como as persoas perceptoras de axudas de violencia de xénero xestionadas pola comunidade autónoma 2.2.4.3. Área de persoas en risco ou situación de exclusión ou especiais dificultades de inserción social, laboral, etc. (persoas sen teito, ex-reclusas e outras) Financiamento para o mantemento (gastos correntes) ou investimento (realización de obras ou adquisición de equipamentos) de: EOR-1. Albergues EOR-2. Centros de acollida e inclusión EOR-3. Comedores sociais EOR-4. Centros de atención social continuada EOR-5. Centros de día de inclusión social EOR-6. Programas de inserción laboral que inclúan tinerarios personalizados, accións de formación específica, atención e seguimento individualizado. Programas específicos orientados á inserción social e/ou laboral. As persoas destinatarias destas accións deberán reunir polo menos unha ou máis das condicións recollidas no art.4 da Orde do 26 de maio de 2010 pola que se establecen as bases reguladoras do programa de incentivos ás empresas de inserción laboral (EIL), persoas beneficiarias da Renda de integración social de Galicia ou prestación de natureza equivalente, persoas usuarias do II Plan galego de inclusión social (2007-2013), así como as persoas perceptoras de axudas de violencia de xénero xestionadas pola comunidade autónoma.2.3. TIPOS DE AXUDAS As entidades poderán solicitar axuda nas modalidades de investimento e mantemento (unha petición de cada modalidade) sempre que o equipamento ou programa esté especificamente contemplado nesta convocatoria. En cada modalidade so se poderá solicitar axuda para un dos programas codificados na convocatoria aínda que a entidade desenvolva ou sexa titular de máis programas ou centros.2.3.1. Subvencións para mantemento de gastos correntes: As entidades poderán solicitar axudas para gastos de mantemento de centros, programas ou para desenvolver actividades.2.3.2. Subvencións de capital para investimento: As entidades poderán solicitar axuda para investimento (adquisición, construción, reforma, ampliación e mellora de inmobles, equipamentos e moblaxe). 2.4. INCOMPATIBILIDADES Non poderán ser obxecto de axuda na presente convocatoria as actividades ou investimentos subvencionados, no mesmo exercicio, a través doutras convocatorias de subvencións ou de plans provinciais da Deputación. As entidades que solicitasen xa, ou teñan previsto solicitar, axudas da Deputación para actividades que se han realizar no presente exercicio, terán que optar por unha das convocatorias das diferentes áreas xestionadas no Servizo de Fomento (cultura, deporte, servizos sociais ou promoción económica), xa que soamente poderán achegar solicitudes por unha delas.3.1. ENTIDADES SOLICITANTES As entidades de iniciativa social poderán optar ao financiamento para os servizos, programas e actividades que se relacionan no apartado 2.2. desta convocatoria, sempre que cumpran os seguintes requisitos: • Estar legalmente constituídas antes do 1 de xaneiro de 2012. • Desenvolver as súas actividades no ámbito territorial da provincia da Coruña. • Carecer de fins de lucro (recollido e acreditado mediante os seus estatutos). • Estar rexistradas, debendo acreditarse, como entidade prestadora de servizos sociais no rexistro da Xunta de Galicia (Decreto 254/11, do 23 de decembro, DOG do 20 de xaneiro de 2012). • As entidades prestadoras de servizos sociais especializados deberán acreditar que dispoñen da correspondente autorización da Xunta para a creación e/ou inicio de actividades, ou que a ten solicitada, no caso de obras de nova construción, ou de adaptación, todo isto de conformidade coa normativa correspondente ao centro ou servizo de que se trate, conforme ao disposto no Decreto 254/2011, do 23 de decembro (DOG 20 de xaneiro de 2012). • Non estar incursa en ningún dos supostos de incapacidade ou incompatibilidade para percibir axudas ou subvencións públicas. • Estar ao día nas súas obrigas tributarias e coa Seguridade Social. Para o cobro estará ademais a entidade ao corrente nas súas obrigas fiscais coa Deputación Provincial da Coruña.3.2. CONDICIÓNS As entidades, que poderán achegar unha única petición na modalidade de mantemento, e unha única petición na modalidade de investimento, deberán axustar as súas peticións aos límites de contía indicados neste apartado, e na base 4. M. (orzamento). A deputación pode conceder un máximo de 30.000,00 euros para as dúas peticións e un mínimo de 600,00 euros. Con carácter xeral o importe da subvención solicitada será entre o 20% e o 80% do presuposto estimativo de gastos. No caso de que se concerte a execución total ou parcial das actividades subvencionadas con persoas ou entidades vinculadas coa entidade solicitante deberá obterse a autorización desta deputación nos termos do art.29.7. da Lei xeral de subvencións. A Sección de Servizos Sociais poderá remitir as peticións á materia e á modalidade correspondentes cando se estime que a solicitude está mal presentada. Exclúense dos gastos subvencionables obxecto das solicitudes os referidos a actividades culturais, deportivas e de lecer e tempo libre que non se correspondan cos obxectivos da convocatoria.4. DOCUMENTACIÓN As solicitudes deberán formularse nos modelos normalizados para cada materia que se facilitarán no Rexistro Xeral da Deputación, na Sección de Servizos Sociais ou na páxina web www.dicoruna.es.Achegarase tamén a seguinte documentación: a) Documentación da entidade: (apartados A, B, C) A. Fotocopia compulsada da tarxeta do CIF da entidade e do NIF da persoa representante. No caso da achega do CIF da entidade por parte das delegacións ou agrupacións locais desta, deberá acreditarse que contan coa autorización correspondente. B. Fotocopia compulsada dos estatutos da entidade adaptados á lexislación vixente de non estar na circunstancia prevista no apartado 4. d. C. Fotocopia compulsada do documento acreditativo da inscrición da entidade no Rexistro Único de entidades prestadoras de servizos sociais da Xunta de Galicia e autorización do centro, servicio e/ou programa obxecto da solicitude no caso de que corresponda (Decreto 254/11, de 23 de decembro, DOG 20 de xaneiro de 2012). b) Certificacións segundo o impreso da solicitude: (apartados D, E) D. Certificación acreditativa do acordo no que se aproba participar nestes programas, do nomeamento da persoa representante para as súas relacións coa Deputación (correspóndese co apartado D.1. dos impresos) e do número das persoas socias activas da entidade (correspóndese co apartado D.2. dos impresos). E. Achegarase, así mesmo, o compromiso da entidade respecto do seguinte: - Publicidade da axuda que reciba: facer constar en todo tipo de información que realice por escrito, en desenvolvemento da actividade subvencionada, a colaboración prestada pola Deputación Provincial da Coruña (cartel informativo ou placa conmemorativa no caso das obras). - Compromiso de emprego dunha linguaxe non sexista. - De dispoñer dos libros contables e rexistros esixidos pola lexislación de aplicación e conservar os documentos xustificativos (que se relacionan na disposición adicional segunda) da aplicación dos fondos recibidos en tanto poidan ser obxecto de actividades de control pola Deputación, un mínimo de catro anos. - Compromiso, se é o caso, do emprego da lingua galega. Nas solicitudes engadiranse os compromisos seguintes: a) Solicitar, polo menos, tres ofertas de distintas empresas provedoras no caso de que o gasto sexa superior a 50.000 € para realizar obras, ou superior a 18.000 € para a adquisición de equipamento ou prestación de servizos, nos termos do artigo 31.3. da Lei 38/2003, do 17 de novembro, xeral de subvencións, conforme ao disposto na Lei galega 12/2011, do 26 de decembro. b) Levar a cabo a inscrición do ben cando corresponda, no rexistro público correspondente, con indicación da subvención obtida e do período de adscrición aos fins previstos. c) Manter a adscrición do ben aos fins e intereses que motivaron a concesión da subvención, polo menos cinco anos no caso de inmobles e dous anos no caso de bens inventariables. c) Datos que se han achegar cubrindo os impresos: (apartados F, G, H, I, L, M, N, Ñ) F. Declaración de estar ao corrente das obrigas tributarias e coa Seguridade Social. G. Autorización para que a Deputación poida obter as certificacións da Axencia Estatal da Administración Tributaria e da Tesourería da Seguridade Social nas que se acredite que a entidade está ao corrente nas súas obrigas tributarias e coa Seguridade Social no momento de recoñecer as obrigas e ordenar os pagamentos das subvencións. (Ademais comprobarase, de oficio, que a entidade está ao corrente nas obrigas fiscais coa Deputación da Coruña). No caso de non dar esta autorización, a entidade solicitante deberá achegar a dita acreditación cos documentos xustificativos da subvención, nos termos dispostos nos artigos 18 a 27 do Regulamento xeral de subvencións (R. D. 887/2006, do 21 de xullo). H. Declaración do/a representante de non estar incurso en causas de incompatibilidade ou incapacidade para contratar e percibir subvencións da Administración pública, de aceptación das bases da convocatoria, e de que os datos e documentos achegados coa solicitude se axustan á realidade. I. Solicitude de autorización para a execución das actividades polas persoas vinculadas coa entidade solicitante que se especifican no anexo 3. (Art.29.7. d) Lei xeral de subvencións 38/2003, de 17 de novembro, e art.68 do Regulamento, R. D. 887/06, de 21 de xuño). L. Proxecto-proposta descritiva xeral da actividade ou investimento que se vai realizar, segundo os documentos que se acompañan, que son os anexos 0 a 5: Anexo 0: - Ficha resumo do proxecto-proposta, indicando entre outros datos, unha conta de enderezo electrónico específica no caso de que se teña, para recibir as comunicacións de trámite. Anexo 1: - Antecedentes e xustificación da acción - Obxectivo xeral e obxectivos específicos - Breve descrición do proxecto-proposta Anexo 2: - Metodoloxía - Coordinación - Ámbito de prestación - Compromiso do emprego da lingua galega - Compromiso de emprego dunha linguaxe non sexista Anexo 3: - Recursos materiais - Recursos humanos: concretar as condicións da contratación se incorre na circunstancia prevista no artigo 29.7 da Lei xeral de subvencións 38/2003, e no art.68 do R. D. 887/06 (contratar con persoas vinculadas á entidade) - Sistema de avaliación e indicadores - Declaración, se é o caso, de non contar con medios materiais ou humanos, o que motiva a necesidade da contratación superando o 50% do importe do gasto. Anexo 4: - Tipoloxía das persoas usuarias (número de persoas usuarias directas ou potenciais, e perfil) Anexo 5: - Cronograma e calendario de actividades - Compromiso de publidade M Orzamento estimativo de gastos e previsión de ingresos correspondentes para cubrir os devanditos gastos. O orzamento irá detallado por conceptos, axustándose ao anexo 6 a), tendo en conta os seguintes límites: 1. Non poderá ser superior a 100.000,00 euros.2. No caso de que se acheguen dúas peticións, unha de mantemento e outra de inversión, a suma dos orzamentos non poderá superar o antedito importe de 100.000,00 euros.3. No caso de actividades que non derivan do mantemento de centros ou servizos estables propios da entidade, poderán ser gastos subvencionables aqueles de carácter xeral da entidade (persoal e gastos correntes: luz, alugamento, teléfono, etc.) que se adscriban directamente á realización da actividade subvencionada, e debe reflectirse no detalle do gasto o respecto ao límite do 13 % dos custos directos da actividade, cubrindo o impreso 6 b). 4. No suposto de que o solicitante teña que concertar ou contratar con terceiros para poder realizar por sí mesmo a actividade, superando o límite do 50% do gasto do art.29 da Lei xeral de subvencións, deberá xustificar que non conta con medios persoais ou materiais para realizar a actividade contratada, coa declaración correspondente requirida no anexo 3.5. Indicarase entre os ingresos previstos o importe da subvención solicitada á Deputación, que non poderá ser inferior ao 20 % e non poderá superar o 80% do orzamento estimativo de gastos. N. Memoria explicativa das actividades da entidade no ano anterior, na que se inclúa a mención das axudas recibidas desta Deputación e o resumo dos seus ingresos e gastos. A entidade certificará, se é o caso, se ten aprobadas as liquidacións ou contas do exercicio vencido correspondente ao 2010, e a data da sesión da asamblea na que se aprobaron: impreso 7. Ñ. Certificación dos datos bancarios da entidade, segundo modelo aprobado pola Deputación e que poden atopar na páxina web www.dicoruna.es d) Outra documentación (O) O. No caso de realización de obras ou equipamentos: O.1) Acreditación da propiedade ou dereito real que se posúa sobre o ben inmoble (propiedade, arrendamento con especificación do prazo de vixencia, etc.) O.2) No caso da realización de obras: proxecto de técnico/a competente. Pode achegarse unha memoria valorada, pero unha vez concedida a axuda, de ser legalmente necesario, requirirase para a xustificación a achega do proxecto técnico. No caso de solicitar a axuda para unha fase da obra, definirase a fase no informe técnico, e garantirase que é susceptible de utilización e a posibilidade de continuidade da obra por contar con financiamento. e) Documentos que non é necesario achegar de novo De conformidade co art.35. f) da Lei 30/1992, do 26 de novembro, de réxime xurídico das administracións públicas e do procedemento administrativo común, se os documentos solicitados nos apartados A, B, C, e Ñ anteriores están en poder da Deputación, a entidade solicitante non terá que volver a remitilos, pero haberá de sinalar a data e a dependencia na que se presentaran anteriormente. A documentación que se entregue en fotocopia ha de vir compulsada conforme ao indicado na disposición adicional primeira. O defecto, erro ou ausencia na presentación da documentación á que se refire esta base 4 deberá ser corrixido no prazo de dez días dende a recepción do requirimento arquivándose a solicitude sen máis trámite de non facelo así. 5. LUGAR E PRAZO DE PRESENTACIÓN DAS SOLICITUDES 5.1. As solicitudes presentaranse no Rexistro Xeral da Deputación da Coruña, nos rexistros municipais dos concellos que teñen asinado convenio para este fin coa Deputación da Coruña (pode verse a relación de concellos con convenio na páxina web www.dicoruna.es) ou en calquera outros rexistros públicos aos que se refire o artigo 38.4. da Lei 30/1992, do 26 de novembro de réxime xurídico das administracións públicas e do procedemento administrativo común.5.2. Co fin de incentivar a utilización de medios electrónicos e no marco dos principios da Lei 11/2007, do 22 de xuño, de acceso electrónico da cidadanía aos servizos públicos, recoméndase presentar a solicitude de xeito telemático a través da páxina web da Deputación da Coruña, www.dicoruna.es, o que producirá os seguintes efectos: a) Só para solicitantes que dispoñan de sinatura electrónica: A presentación telemática producirá plenos efectos xurídicos, sempre que a solicitude se envíe dentro do prazo establecido. En calquera caso, rematado o prazo de presentación de solicitudes, a Deputación requirirá de oficio a documentación á que se refire o apartado 4 e que aínda non se presentase. O prazo de presentación de solicitudes comezará o día seguinte á publicación da presente convocatoria no Boletín Oficial da Provincia e rematará o 15 de marzo de 2012. No caso da presentación telemática con sinatura electrónica, o envío poderá realizarse en calquera momento, dentro do prazo, antes das 00.00 h do día 16 de marzo de 2012. A pesar do anterior, ao longo do exercicio orzamentario poderán presentarse solicitudes que, por circunstancias novas ou por causas imprevisíbeis e excepcionais, non puideran presentarse no prazo sinalado no parágrafo anterior; esta circunstancia deberá motivarse adecuadamente, e o importe total das concesións por cada partida orzamentaria non poderá superar o 10% do importe total da súa consignación. Estes pedimentos tramítanse de acordo coas presentes bases, agás o cumprimento do prazo. Poderáselle requirir á entidade solicitante que achegue cantos datos, documentos complementarios e aclaracións resulten necesarios para a tramitación e resolución do procedemento.6. RESOLUCIÓN DAS PETICIÓNS A concesión das subvencións realizarase mediante un réxime de concorrencia competitiva, por resolución da Presidencia, por proposta motivada da comisión avaliadora e requirirá informe do Servizo de Fomento, no que figure que da información que consta no seu poder se deriva que as entidades cumpren todos os requisitos necesarios para acceder ás subvencións. A comisión avaliadora estará composta polas seguintes persoas: Presidenta: A deputada presidenta da Comisión de Benestar Social, Políticas de Igualdade de Xénero e Normalización Lingüística. Vogais: tres deputados/as designados/as polo presidente da Deputación. Na comisión actuará como secretario/a, sen voto, un funcionario do Servizo de Fomento.6.1. Valoración das solicitudes A selección das peticións e a contía das subvencións determinarase unha vez consideradas as actividades que se van realizar, ponderando as seguintes circunstancias: • Interese das actividades ou investimentos, no que se terá en conta o ámbito supramunicipal das accións, a coordinación coas administracións competentes e o contido do proxecto-proposta requirido coa solicitude: ata 25 puntos • Número de persoas usuarias directas e/ou potenciais: ata 5 puntos • O coeficiente de financiamento (entendido como o cociente entre o importe da subvención solicitada e o importe do orzamento estimado de gastos) derivado da solicitude: ata 30 puntos • Ter rendidas e aprobadas as liquidacións ou contas do exercicio 2010: ata 5 puntos • A adecuación das actividades ou investimentos que se van realizar ao interese provincial: ata 30 puntos • O emprego da lingua galega na realización das actividades ou actuacións para as que se solicita a axuda: ata 5 puntos 6.2. Notificación e publicidade da resolución A resolución da concesión deberáselles notificar expresamente a tódalas entidades solicitantes de forma fidedigna e publicarse no Boletín Oficial da Provincia durante o mes seguinte a cada trimestre natural, en relación ás subvencións concedidas no trimestre inmediato anterior. As autorizacións para a contratación solicitadas previamente conforme ao previsto no artigo 29 da Lei 38/2003 xeral de subvencións, e sempre que se achegara a información necesaria, entenderanse concedidas co outorgamento da subvención, nos termos da solicitude presentada. Contra a desestimación expresa ou presunta das solicitudes presentadas poderán formularse os recursos que procedan.6.3. Reformulación de solicitudes Unha vez notificada a resolución de concesión, a reformulación da solicitude inicial, á que se refire o art.27 da Lei 38/2003, xeral de subvencións, e o art.61 do regulamento que a desenvolve, será automática, de tal modo que se o importe da subvención outorgada é inferior ao solicitado pola entidade beneficiaria, o presuposto subvencionado que debe ser obxecto de xustificación posterior determinarase dividindo a contía da subvención outorgada polo coeficiente de financiamento proposto pola entidade beneficiaria na súa solicitude.6.4. Modificación dos conceptos subvencionables Así mesmo, despois da solicitude razoada da entidade beneficiaria da subvención, poderá autorizarse o cambio dos conceptos concretos que se detallan no proxecto-proposta ou orzamento da solicitude, sempre que se manteña a finalidade da subvención. Esta solicitude deberá presentarse no prazo de tres meses dende a notificación da concesión e será obxecto de resolución da Presidencia, logo da proposta previa da comisión avaliadora que deberá ter en conta as seguintes circunstancias: • Se o orzamento da nova actividade é superior ou igual ao presuposto subvencionado inicial, manteranse as mesmas condicións da subvención concedida: coeficiente de financiamento, importe da subvención e presuposto subvencionado. • Se o orzamento da nova actividade é inferior ao presuposto subvencionado inicial, a comisión avaliadora, logo do informe previo do Servizo de Fomento, deberá determinar o novo coeficiente de financiamento para o novo importe da subvención e o novo presuposto subvencionado, que serán inferiores aos inicialmente establecidos.7.1. Prazo de xustificación O prazo para xustificar as subvencións finalizará o día 31 de maio de 2013, se ben poderá solicitarse, antes do 30 de abril de 2013, a ampliación ata o 31 de xullo de 2013, conforme ao disposto no art.49 da Lei 30/92, do 26 de novembro, do réxime xurídico das administracións públicas e procedemento administrativo común, por solicitude da entidade interesada ou por proposta razoada da unidade xestora. Se non se achega a xustificación dentro de prazo (inicial ou prorrogado), requirirase a entidade beneficiaria para a súa presentación (art.70 do regulamento de subvencións citado) no prazo improrrogable de 15 días. A falta de xustificación da subvención neste prazo excepcional levará aparellada a perda da subvención e demais responsabilidades establecidas na Lei xeral de subvencións 38/2003, do 17 de novembro. A presentación da xustificación fóra de prazo, ou no prazo excepcional, non eximirá a entidade beneficiaria das sancións que correspondan consonte á citada lei, coa gradación indicada no apartado 8 destas bases. En calquera caso, salvo o disposto no parágrafo anterior, a data límite para a xustificación non poderá exceder da fixada nas bases de execución do presuposto xeral da Deputación da Coruña para o exercicio 2012.7.2. Consideracións xerais para os pagamentos e xustificacións 7.2.1. As subvencións aboaranse despois da xustificación dos gastos.7.2.2. Para os efectos de xustificación das subvencións, defínese o coeficiente de financiamento como o cociente entre o importe da subvención solicitada e o importe do orzamento estimativo de gastos. A aplicación deste coeficiente ao importe da subvención concedida dará lugar ao presuposto subvencionado que será o que se teña que xustificar para poder cobrar a subvención, é dicir: Importe subvención concedida Presuposto subvencionado = ---------------------------------------------------------------- Cf No caso de ter outros ingresos para o mesmo obxecto que, en concorrencia coa subvención da Deputación, teñan un importe superior á cantidade resultante do cálculo anterior, o presuposto subvencionado será a suma das subvencións. O gasto xustificado documentalmente deberá acadar, polo menos, o importe do presuposto subvencionado.7.2.3. O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade que desenvolverá a entidade beneficiaria.7.2.4. Para o cobro da subvención as entidades deberán estar ao corrente das súas obrigas fiscais coa Deputación da Coruña, situación que determinará de oficio a propia Deputación, a través do Servizo Provincial de Recadación. Así mesmo, as entidades deberán acreditar que están ao corrente nas obrigas tributarias e coa Seguridade Social. As certificacións acreditativas desta situación poderán ser solicitadas directamente pola Deputación no caso de ter a autorización dada pola entidade. No caso de non estar autorizada a Deputación, achegaranas as entidades.7.2.5. Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.7.2.6. A entidade beneficiaria deberá someterse aos procedementos de control ou auditoría que realicen a Intervención provincial, polos seus propios medios ou a través de empresas colaboradoras, e tamén, na condición de contratante, aos procedementos de control que poida realizar o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. Como resultado dos devanditos procedementos, poderá esixirse responsabilidade administrativa, consonte ao establecido na Lei 38/2003, xeral de subvencións, e, no seu caso, responsabilidade penal, de conformidade co Código penal.7.3. Documentación xustificativa Para o cobramento da subvención as entidades deberán presentar unha conta xustificativa simplificada que comprenda a seguinte documentación: Documentación común para todas as entidades beneficiarias: 7.3.1. Unha memoria explicativa da actividade na que conste o cumprimento da finalidade da subvención mediante a realización das actividades para a que foi concedida, así como de ter cumpridos os compromisos e condicións impostos na concesión, indicando os resultados obtidos e as desviacións acaecidas. A memoria virá asinada pola persoa que a elaborou, que deberá estar identificada co seu cargo, nome e apelidos. A memoria deberá axustarse ao proxecto-proposta presentado coa solicitude da subvención (ver apartado 4. L. da presente convocatoria) e fará referencia, en todo caso, ao seguinte: • O modo de cumprimento da obriga de publicidade da axuda concedida pola Deputación, debendo achegarse a proba documental que proceda (impresos, carteis informativos, placa conmemorativa, etc). • O cumprimento do compromiso do emprego da lingua galega e da utilización dunha linguaxe non sexista. • En relación ao presuposto, a memoria conterá as desviacións acaecidas, indicándose, se é o caso, os incrementos do gasto nalgún concepto (os cales poderán ser compensados coa diminución do gasto noutros conceptos que estean xa previstos na subvención concedida). 7.3.2. Unha declaración na que se relacionen detalladamente os ingresos, de natureza pública ou privada, obtidos para o mesmo obxecto que o subvencionado (subvencións, axudas, achegas de usuarios/as ao servizo.), ou ben declaración de non ter recibido ningún.7.3.3. Unha declaración de non ter pendente de xustificación outra axuda da Deputación na que xa finalizara o prazo para a presentación dos xustificantes.7.3.4. No caso de non lle ter dada a autorización correspondente a esta Deputación, acreditación de estar ao corrente nas obrigas tributarias e coa Seguridade Social.7.3.5. Unha certificación da relación clasificada dos gastos da actividade, asinada en todas as follas polo/a Secretario/a da entidade e co visto e prace da Presidencia, na que consten os conceptos de gasto, a identificación da persoa acredora (nome, apelidos e NIF ou razón social e CIF), a identificación do documento (número, importe e data de emisión) e, no seu caso, data e medio de pago. En todo caso, terase en conta o seguinte: 1. No caso de gastos derivados de axudas a persoas físicas que pola súa natureza se consideren datos sensibles (axudas de emerxencia) para garantizar a confidencialidade dos datos na tramitación do expediente nos termos previstos na Lei Orgánica 15/1999, do 13 de decembro, de Protección de Datos de Carácter Persoal, na relación dos gastos poderase admitir como validos os asentos contables onde aparezan as iniciais das persoas beneficiarias co seu número de identificación fiscal (NIF). 2. Admitiranse xustificantes que se correspondan coas actividades realizadas entre o 1 de xaneiro de 2012 e o 31 de maio de 2013, ou, no caso de prórroga, ata o 31 de xullo de 2013. No caso de que se trate de programas ou proxectos para os que se solicite subvención en anos sucesivos, deberá declararse que non coinciden estas xustificacións coas actividades do programa ou proxecto que se presente para ser subvencionado nese exercicio.3. O pagamento dos gastos, que se poderá realizar tanto antes como despois do cobramento da subvención, deberá quedar acreditado documentalmente mediante a utilización de transferencia bancaria, tarxeta de débito ou crédito, cheque nominativo ou calquera outro medio que deixe constancia da data de pago e da identidade da persoa perceptora. Excepcionalmente poderase realizar o pago en metálico en importes de escasa contía (ata 150 euros) nos que non resulte posible a utilización dun dos medios anteriormente indicados.4. De xustificarse gastos de persoal, por cada traballador/a e mes, indicarase a data, o importe bruto da nómina e o importe da seguridade social con cargo á empresa, así como a porcentaxe da xornada laboral de cada traballador que se lle impute á actividade que se está a xustificar.5. No caso de concorrencia de subvencións públicas que estean xustificadas, poderá incluírse na relación a certificación expedida pola administración que concede, na que se detallen os conceptos subvencionados e os importes xustificados, así como o período ao que se refiren os gastos.6. No caso da distribución do gasto presupostado, deberá reflectir o disposto no apartado 7.3.1.7. No caso de que na relación clasificada de gastos figuren acredores, tanto persoas físicas como xurídicas vinculadas co beneficiario estes deberan corresponderse cos indicados no impreso de subvención (art.29.7 da Lei 38/2003, do 17 de novembro, xeral de subvencións). De conformidade co establecido no apartado 4. M destas bases, no suposto de que o obxecto subvencionado sexa unha actividade non vinculada ao mantemento de centros ou prestación de servizos estables propios da entidade, serán subvencionables os gastos de caracter xeral adscritos directamente á realización da actividade subvencionada (persoal e gastos correntes: luz, alugamento, teléfono, etc.), sempre e cando ditos gastos non superen o 13% do importe dos custos directos da mesma.7.3.6. A entidade indicará se está ou non exenta de IVE, xa que só poderá terse en conta o cargo con dito imposto cando sexa soportado pola entidade e non sexa deducible.7.3.7. Achegarase ademais unha certificación expedida pola Secretaría da entidade co visto e prace da Presidencia, no caso de que na relación clasificada de gastos apareza o pagamento de axudas de custo, axudas de emerxencia ou indemnizacións ao voluntariado e gastos de quilometraxe, no que conste o nome, apelidos e NIF da persoa perceptora, así como a data do pagamento, concepto e número de xustificante (recibín, etc.). No caso dos gastos de quilometraxe, indicarase a matrícula do vehículo, o itinerario e os quilómetros. No caso excepcional de axudas de emerxencia ou indemnizacións a persoas físicas, nas que proceda aplicar especial protección da súa identidade segundo a normativa vixente de protección de datos de carácter persoal, só se indicará o NIF da persoa perceptora como dato identificativo.7.3.8. Unha certificación expedida pola Secretaría da entidade co visto e prace da Presidencia, na que se faga constar que o gasto foi reflectido na forma preceptiva no libro de contabilidade da entidade, segundo o disposto no art.14.1. da Lei 38/2003, xeral de subvencións.7.3.9. Nos casos en que sexa de aplicación, a entidade deberá acreditar o cumprimento das obrigas sinaladas no art.31.3 e 4 da Lei Xeral de Subvencións (solicitude de ofertas a diversos provedores) nos termos expresados no artigo 20 da Lei galega 12/2011, do 26 de decembro, de medidas fiscais e administrativas, en canto ao límite de contías que requiren solicitude de ofertas de diversos provedores. Terase en conta, en todo caso, o establecido no artigo 29 da Lei Xeral de Subvencións en relación ao límite da subcontratación das actividades subvencionadas, e do requisito da autorización ás persoas ou entidades vinculadas co beneficiario, nos termos que figuren na solicitude presentada na convocatoria.7.3.10. Engadiranse os seguintes documentos no caso de adquisición de bens inmobles: 1. Acreditación da recepción do ben polo órgano competente da entidade.2. Fotocopia compulsada da escritura pública e dos xustificantes de ter satisfeitos os impostos correspondentes.3. Acreditación da solicitude de inscrición do ben no Rexistro da Propiedade, coa mención do financiamento obtido e de que o ben está adscrito á finalidade para a que foi concedida a subvención por un prazo que será, polo menos, de cinco anos.4. Certificado de valoración do inmoble emitido por perito taxador independente inscrito no rexistro oficial, ou persoal técnico dunha Administración pública.7.4. Comprobacións e control A Deputación comprobará aleatoriamente os xustificantes que estime oportunos e que permitan obter a evidencia razoable da adecuación da aplicación da subvención, para o que poderá solicitar a remisión dos xustificantes dos gastos seleccionados. Así mesmo, os gastos xa xustificados serán obxecto do plan de control financeiro das subvencións da Deputación, mediante a fiscalización que realizarán os servizos de Intervención e para cuxo fin poderá requirírselle á entidade beneficiaria a remisión dos xustificantes de gastos correspondentes. Co obxecto de facilitar o control financeiro posterior das subvencións, as entidades deberán facer os pagamentos tal e como se indica no apartado 7.3.5.3 7.5. Tramitación da xustificación Á vista da documentación xustificativa presentada e logo dos informes previos da Sección de Servizos Sociais e do Servizo de Fiscalización, o órgano competente valorará o cumprimento das actividades subvencionadas e, se a documentación é correcta, procederase ao pagamento da subvención. No caso de que a documentación xustificativa fose incorrecta ou insuficiente, darase un único prazo de dez días para a súa corrección. Para a valoración do cumprimento da finalidade básica da subvención e do seu pagamento terase en conta o seguinte: – No caso de que se xustifique gasto igual ou superior ao presuposto subvencionado, aboarase a totalidade da subvención. – No caso de que se xustifique gasto inferior ao 100% e superior ao 50% do presuposto subvencionado, aboarase a parte proporcional da subvención mediante a aplicación do coeficiente de financiamento ao importe total dos gastos acreditados. – No caso de que se xustifique gasto inferior ao 50% do presuposto subvencionado, non se considerará cumprida a finalidade básica da subvención, polo que non se aboará cantidade ningunha, sen prexuízo de aplicación do réxime sancionador correspondente. O aboamento da subvención materializarase mediante ingreso na conta sinalada pola entidade. As entidades beneficiarias das subvencións quedarán sometidas ao establecido no Código penal (Lei orgánica 10/1995), e as responsabilidades e réxime sancionador establecido na Lei 38/2003, xeral de subvencións, coas especificacións indicadas na súa disposición adicional décimo cuarta. En canto á aplicación das sancións, se a demora no cumprimento do prazo de xustificación non excede dun mes, a sanción prevista na lei imporase no seu grao mínimo e será do 10% do importe da subvención outorgada co límite de 75 euros. Se excede dun mes e non chega a tres, a sanción imporase no seu grao medio e será do 20% do importe da subvención outorgada, co límite de 400 euros. E se a extemporaneidade da xustificación excede de tres meses, a sanción imporase no seu grao máximo, que suporá o 30% do importe da subvención, sen que poida superar o importe total de 900 euros. O incumprimento reiterado pola mesma entidade beneficiaria en distintas convocatorias dos prazos de xustificación, implicará que se apliquen as sancións antes expostas, elevando nun grao a que proceda. Poderá ser aplicada a compensación para o cobramento da sanción, salvo que se formule oposición á sanción por parte da entidade sancionada. Con carácter xeral admitiranse fotocopias sempre que veñan compulsadas: 1. Diante de notario 2. Polo Rexistro Xeral da Deputación da Coruña 3. Pola Secretaría do concello ou persoal funcionario habilitado para o efecto cando se refiran a expedientes de entidades do seu termo municipal 4. Polo órgano administrativo que teña no seu poder os documentos orixinais 5. Nos rexistros doutras Administracións públicas, nos casos nos que se presenten os documentos a través delas. Para o non establecido nesta convocatoria, en especial todo aquilo que fai referencia á posibilidade de levar a cabo un control financeiro no ano seguinte das subvencións xustificadas e pagadas, serán de aplicación as normas incluídas nas Bases de execución do presuposto xeral da Deputación da Coruña para o exercicio de 2012, e na Lei 38/2003, do 17 de novembro, xeral de subvencións, así como na Lei 9/2007, do 13 de xuño, de subvencións de Galicia. Así mesmo, de conformidade co disposto no artigo 14.2 f) da Lei 38/2003, do 17 de novembro, xeral de subvencións, e no artigo 11. f) da Lei 9/2007, do 13 de xuño, de subvencións de Galicia, os beneficiarios están obrigados a levar libros e rexistros contables dilixenciados. Para as entidades beneficiarias aos que non lles resulte de aplicación obrigatoria o Plan de contas adaptado ás entidades non lucrativas (R. D. 1491/2011, do 24 de outubro), abondará con que leven os seguintes libros e rexistros: 1. Libro diario de ingresos e gastos no que se reflictan por orde cronolóxica todos os ingresos e gastos e que deberá estar debidamente conciliado cos movementos realizados a través das contas bancarias. O citado libro deberá estar dilixenciado pola Presidencia, pola Secretaría e pola Tesourería da entidade.2. Liquidación anual de ingresos e gastos, que deberá resultar dos movementos producidos no libro anterior e na que quedará constancia da súa aprobación pola asemblea de socios/as.3. Libro de inventarios, no que se reflicten axeitadamente todos os bens e dereitos da entidade, así como as súas altas e baixas, e que tamén deberá estar dilixenciada pola Presidencia, a Secretaría e a Tesourería. Os datos das subvencións solicitadas quedarán incorporados a un rexistro público de subvencións, contemplándose o dereito das entidades interesadas á protección dos datos de carácter persoal, así como a posibilidade de exercitar os dereitos de acceso, rectificación, cancelación e oposición, nos termos establecidos na Lei orgánica 15/1999, do 13 de decembro, de protección de datos de carácter persoal. A Coruña, 15 de febreiro de 2012 O presidente O secretario Diego Calvo Pouso José Luis Almau Supervía